**Molėtų rajono savivaldybės taryba**

**SPRENDIMAS**

**DĖL MOLĖTŲ RAJONO SAVIVALDYBĖS tarybos 2019 m. SPALIO 31 d. sprendimo nr. b1-228 „DĖL MOLĖTŲ RAJONO VERSLO TARYBOS SUDARYMO IR NUOSTATŲ PATVIRTINIMO” pakeitimo**

2023 m. liepos    d. Nr. B68-

Molėtai

**Projektas**

Vadovaudamasi Lietuvos Respublikos vietos savivaldos įstatymo 15 straipsnio 2 dalies 4 punktu, įgyvendindama Molėtų rajono savivaldybės strateginio veiklos plano 2023–2025 metams, patvirtinto Molėtų rajono savivaldybės tarybos 2023 m. vasario 2 d. sprendimu Nr. B1-1 „Dėl Molėtų rajono savivaldybės strateginio veiklos plano 2023–2025 metams patvirtinimo“, priedo 1 programos „Verslo, ūkininkavimo sąlygų, bei investicijų gerinimo aplinkos programa“ 2.3.1. uždavinio 01.2.3.11 priemonę „Verslumą skatinančių mokymų, sklaidos renginių organizavimas“ , 2.3.2. uždavinio 01.2.3.2.1. priemonę „Investavimą skatinančių priemonių kūrimas ir įgyvendinimas“,

Molėtų rajono savivaldybės taryba  n u s p r e n d ž i a:

Pakeisti Molėtų rajono verslo tarybos nuostatus, patvirtintus Molėtų rajono savivaldybės tarybos 2019 m. spalio 31 d. sprendimu Nr. B1-228 „Dėl Molėtų rajono verslo tarybos sudarymo ir nuostatų patvirtinimo“:

1. Pakeisti 4 punktą ir jį išdėstyti taip:

„4. Verslo tarybą sudaro Savivaldybės mero, savivaldybės tarybos, Molėtų verslininkų asociacijos deleguoti atstovai.“

1. Pakeisti 11 punktą ir išdėstyti jį taip:

„11. Verslo taryba sudaroma Savivaldybės tarybos sprendimu Iš 7 (septynių) narių: 2 (du) atstovaujančius savivaldybei deleguoja meras, 2 (du) atstovaujančius savivaldybės tarybą, deleguoja savivaldybės meras, vieną iš tarybos daugumos ir vieną iš tarybos mažumos, 3 (tris) deleguoja Molėtų verslininkų asociacija (deleguoti asmenys neprivalo būti asociacijos nariais).“

1. Pakeisti 12 punktą ir išdėstyti jį taip:

„12. Verslo atstovai deleguojami rašytiniu siūlymu ir gali būti juos delegavusios asociacijos atšaukiami bei deleguojami nauji atstovai. Patikslintą tarybos sudėtį tvirtina Molėtų rajono Savivaldybės taryba. Visų deleguotų atstovų teisės Verslo taryboje yra lygios.“

1. Pakeisti 13 punktą ir išdėstyti jį taip:

„13. Verslo tarybai vadovauja pirmininkas, kurį pirmajame posėdyje slaptu arba atviru (pagal bendrą susitarimą) balsavimu renka tarybos nariai savivaldybės tarybos kadencijai. Jo teikimu taryba skiria pavaduotoją. Tarybos sekretorių, kuris nėra tarybos narys, paskiria Savivaldybės administracijos direktorius.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras